Ezt követően Pusztacsalád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**60/2016. (XI.30.) önkormányzati határozat**

Pusztacsalád Község Önkormányzat Képviselő-testülete a 2016. november 30-án Pusztacsaládon megtartásra kerülő képviselő testületi ülés napirendjét az alábbiak szerint fogadja el:

1.) Napirendi pont: Közmeghallgatás

* Tájékoztatás az önkormányzat 2016. évi gazdálkodásáról
* Tájékoztatás a lakóhely környezeti állapotáról
* Tájékoztatás az önkormányzat 2017. évi gazdálkodásának lehetőségeiről

Előadó: Csapó Gábor polgármester

2.) Napirendi pont: Beszámoló a település közbiztonsági helyzetéről

Írásbeli előterjesztés, előadó: Kovács József r. alezredes közbiztonsági alosztályvezető

3.) Napirendi pont: Az Önkormányzat 2017. évi költségvetési koncepciójának megtárgyalása

Írásbeli előterjesztés, előadó: Csapó Gábor polgármester

 Dr. Dénes Lajos jegyző

4.) Napirendi pont: Beszámoló az Önkormányzat 2016. évi háromnegyedévi gazdálkodásáról

Írásbeli előterjesztés, előadó: Csapó Gábor polgármester

5.) Napirendi pont: Beszámoló az adóztatás helyzetéről

Írásbeli előterjesztés, előadó: Dr. Dénes Lajos

6.) Napirendi pont: Az Önkormányzat 2017. évi munkatervének megtárgyalása és jóváhagyása

Írásbeli előterjesztés, előadó: Csapó Gábor polgármester

7.) Napirendi pont: Az Önkormányzat 2017. évi belső ellenőrzésével kapcsolatos stratégiai és éves ellenőrzési terv megtárgyalása, és jóváhagyása

Írásbeli előterjesztés, előadó: Dr. Dénes Lajos jegyző

8.) Napirendi pont: Egyéb időszerű feladatok

Szóbeli előterjesztés, előadó: Csapó Gábor polgármester

A képviselő testület felkéri a napirendi pontok előterjesztőit, hogy a napirendet a fenti sorrendben terjesszék a képviselő testület elé.

Határidő: azonnal

Felelős: Csapó Gábor polgármester

 Dr. Dénes Lajos jegyző

Ezt követően Pusztacsalád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**61/2016. (XI.30.) önkormányzati határozat**

Pusztacsalád Község Önkormányzat Képviselő-testülete a település közbiztonsági helyzetét jónak értékeli, és a közbiztonsági helyzetéről szóló rendőrségi beszámolót elfogadja.

Határidő. Folyamatos

Felelős: Csapó Gábor polgármester

Ezt követően Pusztacsalád Község Önkormányzat Képviselő-testülete 5 igen szavazattal ellenszavazat és tartózkodás nélkül a következő határozatot hozta:

**62/2016. (XI.30.) önkormányzati határozat**

Pusztacsalád Község Önkormányzat Képviselő-testülete megtárgyalta az önkormányzat 2017. évi gazdálkodásával kapcsolatos költségvetési koncepciót.

A képviselő testület az előterjesztett 2017. évre vonatkozó költségvetési koncepcióval egyetért.

A képviselő testület megállapítja, hogy a 2017. évi költségvetés tervezésekor is fő célkitűzés a hatékony, takarékos gazdálkodás, a működőképesség fenntartása, kötelezettségvállalások teljesítése, fejlesztések folytatása, új fejlesztések megvalósítása.

A prioritásban szem előtt kell tartani a kötelezően ellátandó feladatok biztosítását.

A Képviselő-testületet megbízza a polgármestert, hogy a 2017 évi költségvetés összeállítása során a költségvetési koncepcióban megfogalmazott célokat és feladatokat vegye figyelembe.

Határidő folyamatos

Felelős: Csapó Gábor polgármester

Ezt követően Pusztacsalád Község Önkormányzat Képviselő-testülete 5 igen szavazattal ellenszavazat és tartózkodás nélkül a következő határozatot hozta:

**63/2016. (XI.30.) önkormányzati határozat**

Pusztacsalád Község Önkormányzat Képviselő-testülete az önkormányzat háromnegyed éves gazdálkodásáról szóló beszámolót elfogadja.

A képviselő testület utasítja a polgármestert, hogy a jövőben is takarékos gazdálkodással biztosítsa az önkormányzat és intézményei zavartalan működését.

Határidő: folyamatos

Felelős: Csapó Gábor polgármester

Ezt követően Pusztacsalád Község Önkormányzat Képviselő-testülete 5 igen szavazattal ellenszavazat és tartózkodás nélkül a következő határozatot hozta:

**64/2016. (XI.30.) önkormányzati határozat**

Pusztacsalád Község Önkormányzat Képviselő-testülete az önkormányzati adóztatás helyzetéről szóló jegyzői beszámolót elfogadta.

A képviselő-testület az adóztatás helyzetét jónak értékeli, és megbízza a jegyzőt, hogy továbbra is az adótörvényekben foglalt előírások szerint gondoskodjon az adóbeszedésről, és fordítson kiemelt figyelmet az adóhátralékok behajtására.

Határidő: Folyamatos

Felelős: Dr. Dénes Lajos jegyző

Ezt követően Pusztacsalád Község Önkormányzat Képviselő-testülete 5 igen szavazattal ellenszavazat és tartózkodás nélkül a következő határozatot hozta:

**65/2016. (XI.30.) önkormányzati határozat**

Pusztacsalád Község Önkormányzat Képviselő-testülete - figyelemmel az önkormányzat folyamatosan ismétlődő kötelező feladataira, illetve a 2017. évre vonatkozó sajátos elképzelések végrehajtására – az önkormányzat 2017. évi munkatervét az alábbiak szerint állapítja meg:

**A képviselő-testületi ülések helye:** Pusztacsalád, Fő utca 64., Polgármesteri Hivatal.

Január:

* Beszámoló a lejárt határidejű határozatok végrehajtásáról és az átruházott hatáskör gyakorlásáról.
* Az Iváni Közös Önkormányzati Hivatal 2017. évi költségvetésének megállapítása (együttes ülés)
* Beszámoló a közös önkormányzati hivatal munkájáról (együttes ülés).
* Egyéb döntést igénylő ügyek.

Február:

* Beszámoló a lejárt határidejű határozatok végrehajtásáról és az átruházott hatáskör gyakorlásáról.
* Az önkormányzat 2016. évi költségvetésének módosítása.
* 2017. évi költségvetés megállapítása, rendelet alkotása.
* Képviselők tiszteletdíjának megállapítása – rendelet alkotás.
* Egyéb döntést igénylő ügyek.

Március:

* Beszámoló a lejárt határidejű határozatok végrehajtásáról és az átruházott hatáskör gyakorlásáról.
* Védőnői munkáról tájékoztató.
* Beszámoló az óvoda munkájáról.
* Egyéb döntést igénylő ügyek.

Március 15. ünnepi megemlékezés

Április:

* Beszámoló a lejárt határidejű határozatok végrehajtásáról és az átruházott hatáskör gyakorlásáról.
* Beszámoló az önkormányzat 2016. évi gazdálkodásáról, zárszámadási rendelet alkotása.
* Egyéb döntést igénylő ügyek.

Május:

* Beszámoló a lejárt határidejű határozatok végrehajtásáról és az átruházott hatáskör gyakorlásáról.
* Beszámoló a Családsegítő és Gyermekjóléti szolgálat munkájáról.
* A falunap előkészítése.
* Egyéb döntést igénylő ügyek.

Június:

* Beszámoló a lejárt határidejű határozatok végrehajtásáról és az átruházott hatáskör gyakorlásáról.
* Tájékoztató az egyesületek munkájáról.
* Egyéb döntést igénylő ügyek.

Július:

* Beszámoló a lejárt határidejű határozatok végrehajtásáról és az átruházott hatáskör gyakorlásáról.
* Beiskolázási segélyek megállapítása.
* Egyéb döntést igénylő ügyek.

Augusztus:

Augusztus 20. ünnepi megemlékezés.

Szeptember:

* Beszámoló lejárt határidejű határozatok végrehajtásáról és az átruházott hatáskör gyakorlásáról.
* Az önkormányzat 2017. évi költségvetésének módosítása.
* Tájékoztató az önkormányzat 2017. I. féléves gazdálkodásáról.
* Egyéb döntést igénylő ügyek.

Október:

* Beszámoló lejárt határidejű határozatok végrehajtásáról és az átruházott hatáskör gyakorlásáról.
* A polgármester beszámolója a Sopron és Térsége Önkormányzati Társulás társulási tanácsában végzett munkájáról.
* Beszámoló a lakóhely környezeti állapotáról.
* Döntést igénylő ügyek.

Október 23. ünnepi megemlékezés

November:

* Beszámoló lejárt határidejű határozatok végrehajtásáról és az átruházott hatáskör gyakorlásáról.
* A polgármester beszámolója a társulások tevékenységéről, pénzügyi helyzetéről, a társulási cél megvalósulásáról.
* Az önkormányzat 2018. évi költségvetési lehetőségeinek megtárgyalása.
* A köztisztviselők teljesítményértékelésének alapját képező vonatkozó 2017. évi kiemelt célok meghatározása.
* Tájékoztató az önkormányzat 2017. év háromnegyed éves gazdálkodásáról.
* Karácsonyi segélyezés.
* Döntést igénylő ügyek.

December:

* Beszámoló a lejárt határidejű határozatok végrehajtásáról és az átruházott hatáskör gyakorlásáról
* Az önkormányzat 2018. évi munkatervének elfogadása.
* Közmeghallgatás. A lakosság tájékoztatása a lakóhely környezeti állapotáról.
* A jegyző beszámolója az adóztatás helyzetéről.
* Döntést igénylő ügyek

Határidő: folyamatos

Felelős: Csapó Gábor polgármester

 Dr. Dénes Lajos jegyző

Ezt követően Pusztacsalád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**66/2016 (XI.30.) önkormányzati határozat**

Pusztacsalád Község Önkormányzat Képviselő-testülete a Sopron és Térsége Önkormányzati Társulás által, a település pénzügyi gazdálkodásának 2017. évi belső ellenőrzésének elvégzésére vonatkozóan elkészített település stratégiai és belső ellenőrzési tervét – az írásbeli előterjesztésben foglaltaknak megfelelően – elfogadja.

A képviselő-testület megbízza a polgármestert, hogy döntéséről a Sopron és Térsége Önkormányzati Társulás elnökét írásban tájékoztassa.

Határidő: 2016. december 5.

Felelős: Csapó Gábor polgármester

Ezt követően Pusztacsalád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**67/2016 (XI.30.) önkormányzati határozat**

Pusztacsalád Község Önkormányzat Képviselő-testülete egyetért azzal, hogy Ágfalva Községi Önkormányzat a Sopron Térségi Hulladékgazdálkodási Önkormányzati Társuláshoz 2017. január 1 napjával csatlakozzon.

A képviselő-testület felhatalmazza a polgármestert a Társulási Megállapodás ilyen tartalmú módosításának aláírására.

A képviselő-testület felkéri a polgármestert, hogy a döntéséről a Sopron Térségi Hulladékgazdálkodási Önkormányzati Társulás elnökét határozat kivonat megküldése útján tájékoztassa.

Határidő: 2016.december 10.

Felelős: Csapó Gábor polgármester

Ezt követően Pusztacsalád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**68/2016 (XI.30.) önkormányzati határozat**

Pusztacsalád Község Önkormányzat Képviselő-testülete a Sopron Térségi Hulladékgazdálkodási Önkormányzati Társulás Társulási Tanácsában az 1. régió településeinek képviseletére továbbra is Baráth Károlyt, Iván Községi Önkormányzat polgármesterét delegálja.

A képviselő-testület felkéri a polgármestert, hogy a döntéséről a Sopron Térségi Hulladékgazdálkodási Önkormányzati Társulás elnökét határozat kivonat megküldése útján tájékoztassa.

Határidő: azonnal

Felelős: Csapó Gábor polgármester

Ezt követően Pusztacsalád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**69/2016 (XI.30.) önkormányzati határozat**

Pusztacsalád Község Önkormányzat Képviselő-testülete a pénzbeli és természetbeni gyermekvédelmi támogatásokról, valamint a személyes gondoskodást nyújtó gyermekvédelmi alapellátásokról szóló 7/2011. (IV.15.) önkormányzati rendelet 5. §-a értelmében egyszeri 10.000,- forint/fő pénzbeli rendkívüli gyermekvédelmi támogatást állapít meg a 0-18 év közötti Pusztacsalád településen bejelentett lakcímmel rendelkező és életvitelszerűen ott élő gyermekek részére.

Pusztacsalád Község Önkormányzat Képviselő-testülete a települési támogatásról és az egyéb szociális ellátásokról szóló 6/2016 (XI.25.) önkormányzati rendelet 31. §-a értelmében egyszeri 10.000,- forint/fő támogatást állapít meg a Pusztacsalád településen állandó lakcímmel rendelkező és életvitelszerűen ott élő a tárgyévben 65. életévét betöltő és a 65 év feletti személyek, valamint a rokkant nyugdíjas személyek részére.

A támogatás kifizetéséről a szociális normatíva, és a költségvetési tartalék terhére, a jelen határozat elválaszthatatlan mellékletét képező lista alapján kell gondoskodni.

A képviselő-testület megbízza a polgármestert, hogy a támogatás kifizetéséről legkésőbb 2016. december 23. napjáig intézkedjen.

Határidő: a támogatás kifizetésére 2016. december 23.

Felelős: Csapó Gábor polgármester

Ezt követően Pusztacsalád Község Önkormányzat Képviselő-testülete 3 igen szavazattal, 1 ellenszavazattal és 1 tartózkodás mellett a következő határozatot hozta:

**70/2016 (XI.30.) önkormányzati határozat**

Pusztacsalád Község Önkormányzat Képviselő-testülete Csapó Gábor polgármester részére a polgármesteri hivatal épületének felújításában végzett kiemelkedő munkájának elismeréséül három havi illetményének megfelelő jutalmat állapít meg.

A képviselő-testület felkéri a jegyzőt, hogy a jutalom kifizetéséről intézkedjen.

Határidő: azonnal

Felelős: Dr. Dénes Lajos jegyző

Ezt követően Pusztacsalád Község Önkormányzat Képviselő-testülete 4 igen szavazattal, 1 ellenszavazattal, tartózkodás nélkül a következő határozatot hozta:

**71/2016 (XI.30.) önkormányzati határozat**

Pusztacsalád Község Önkormányzat Képviselő-testülete Schubert Judit települési képviselő részére a település kultúrális tevékenységében végzett kiemelkedő munkájának elismeréséül bruttó 100.000,- Ft összegű jutalmat állapít meg.

A képviselő-testület felkéri a polgármestert, hogy a jutalom kifizetéséről intézkedjen.

Határidő: azonnal

Felelős: Csapó Gábor polgármester

Ezt követően Pusztacsalád Község Önkormányzat Képviselő-testülete 5 igen szavazattal, ellenszavazat és , tartózkodás nélkül a következő határozatot hozta:

**72/2016 (XI.30.) önkormányzati határozat**

Pusztacsalád Község Önkormányzat Képviselő-testülete az Iváni Közös Önkormányzati Hivatal székhelyén Ivánban foglalkoztatott 5 fő ügyintéző, 1 fő ügykezelő és a jegyző részére a hivatal köztisztviselőinek 2016 évben végzett kiemelkedő munkájának elismeréséül fejenként nettó 10.000 Ft azaz tízezer forint jutalmat állapít meg.

A képviselő-testület megbízza a polgármestert, hogy a jutalom kifizetéséről intézkedjen.

Határidő: azonnal

Felelős: Csapó Gábor polgármester